  Z A P I S N I K
                sa 18. sjednice Vijeća Gradske  četvrti Stenjevec
održane 13. studenog 2018.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno15 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman, Davor Stanković, Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Marko Sladoljev

NENAZOČNI: Armando Sudar,  Mojmir Šoić, Slaven Imre

	    
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 16 članova Vijeća Gradske četvrti Stenjevec i postoji potrebna većina za donošenje pravovaljanih odluka. Upozorio je Hrvoja Hrestaka koji je došao na sjednicu kao gost da ubuduće treba poslati pismeni zahtjev. 

Predsjednik je otvorio raspravu o Zapisniku sa 17. sjednice VGČ Stenjevec. 

Nije bilo prijavljenih za raspravu. Predsjednik je predložio glasovanje o verifikaciji zapisnika. 

Konstatira se da je jednoglasno sa 15 glasova „za“  verificiran Zapisnik sa 17. sjednice VGČ Stenjevec. 

Predsjednik Željko Jeger predložio je dnevni red.

Konstatira se da je jednoglasno sa 16 glasova „za“ usvojen slijedeći:
	

		DNEVNI RED:

1. Prijedlog zaključka o izmjeni Plana komunalnih aktivnosti Gradske četvrti Stenjevec u 2018.
2. Prijedlog zaključka o Prijedlogu odluke o izradi Urbanističkog plana uređenja Groblje Stenjevec
3. Prijedlog zaključka o uvođenju dodatnih polazaka na ZET autobusnoj liniji 136 (Črnomerec-Špansko)
4. Prometna problematika na području Gradske četvrti Stenjevec- prijedlozi zaključaka
5. Prijedlozi zaključaka o zakupu zemljišta:
a) Saša Povoljnjak, dio k.č.br. 4155/10 i 4155/11 k.o.Vrapče
b) Damir Blaće, k.č.br. 4387/2 k.o.Vrapče
c) Ivan Pražetina, k.č.br. 4256/9 k.o.Vrapče
6. Prijedlog zaključka o radnom vremenu ugostiteljskog objekta- caffe bara ¨ZEUS FABER¨, 24. prosinca 2018.
7. Prijedlog zaključka o radnom vremenu ugostiteljskog objekta- caffe bara ¨La Gano¨, 24. prosinca 2018.
8. Informacije, pitanja i prijedlozi



Ad/ 1.

Prijedlog zaključka o izmjeni Plana komunalnih aktivnosti Gradske četvrti Stenjevec u 2018.

Predsjednik je dao riječ potpredsjedniku i voditelju radnog tijela za obavljanje poslova iz područja komunalne infrastrukture Zdravku Barešiću. 

Zdravko Barešić obrazložio je razloge zbog kojih je došlo do izmjene Plana komunalnih aktivnosti Gradske četvrti Stenjevec u 2018.

U raspravi su sudjelovali i Tomislav Palac, Vladimir Andrić, Kristina Starčević, Ana Borčić, Vladimir Ferdelji, Ivan Zelenić. Nakon provedene rasprava predsjednik je predložio glasovanje. 

Konstatira se da je jednoglasno sa 17 glasova „za“ usvojen Plan prioriteta Gradske četvrti Stenjevec za 2019. i nalazi se u prilogu Zapisnika. 


Ad/2. 

Prijedlog zaključka o Prijedlogu odluke o izradi Urbanističkog plana uređenja Groblje Stenjevec

Predsjednik je otvorio raspravu. Nije bilo prijavljenih za raspravu. Zaključio je raspravu i predložio glasovanje.

Konstatira se da je jednoglasno sa 16 glasova „za“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s nacrtom prijedloga Odluke o izradi Urbanističkog plana uređenja Groblje Stenjevec.



Ad/3.

Prijedlog zaključka o uvođenju dodatnih polazaka na ZET autobusnoj liniji 136 (Črnomerec-Špansko)

Predsjednik je otvorio raspravu. 

Tomislav Palac naveo je da je zvao ZET kako bi se skratila procedura ali su zatražili redovitu proceduru na način da Vijeće uputi zahtjev u ZET, a oni će obaviti snimanje prometa. 
Vlado Kovačević naveo je da je Mjesni odbor Špansko sjever već ranije uputilo zahtjev za dodatne polaske i dobiven je odgovor. 

Dominko Filipović naveo je da ZET snimanje prometa radi preko registracije putnika. Prema broju registriranih karti radi se korekcija polazaka. 

Ivan Zelenić naveo je da se ovo treba jako forsirati jer ZET-u fali vozila i oni ne uvode nove polaske. Smatra da Vijeće treba konstantno slati zahtjeve i izboriti se za dodatna vozila jer se broj stanovnika kontinuirano povećava. 

Predsjednik je naveo da bi se za ovakva pitanja trebala koristiti radna tijela pogotovo zato što već postoji pisani odgovor na tu temu. 

Vladimir Ferdelji naveo je da ZET ne može utvrđivati broj putnika preko registracije karata kad postoje čitave skupine putnika koji se ne trebaju registrirati. Smatra da treba raditi pritisak za povećanje broja polazaka jer se to treba riješiti. 

Konstatira se da su jednoglasno sa 16 glasova „za“ usvojeni slijedeći: 

        					  Z A K LJ U Č A K 

Vijeće Gradske četvrti Stenjevec traži od ZET-a d.o.o., uvođenje dodatnih polazaka na autobusnoj liniji 136 (Črnomerec-Špansko), zbog prevelikih gužvi i nemogućnosti ulazaka svih putnika u autobus, posebno radnim danima u jutarnjim terminima od 6.45- 8.00 sati te u poslijepodnevnim terminima od 16.00-17.00 sati.
   				
  Ad/4.

Prometna problematika na području Gradske četvrti Stenjevec- prijedlozi zaključaka

Predsjednik je naveo da na Vijeća gradske četvrti više ne treba dolaziti nikakav prijedlog koji prethodno nije prošao Vijeće mjesnog odbora i za koji nema zaključka VMO-a. 

Marko Milanović Litre smatra da to nema smisla jer Vijeće mjesnog odbora u tom slučaju može blokirati donošenje nekog zaključka. 

Vladimir Ferdelji naveo je da članovi VGČ mogu postaviti bilo koje pitanje na sjednici Vijeća. Ukoliko predsjednik VGČ-a smatra da je za to potrebno pribaviti mišljenje VMO-a  može se poslati VMO-u na razmatranje.

Domagoj Duvančić pročitao je prijedloge zaključaka vezano uz promet na Gradskog četvrti Stenjevec.
Predsjednik je predložio glasovanje o prijedlozima. 

Konstatira se da su jednoglasno sa 16  glasova „za“ usvojeni slijedeći:

      
       

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet iscrtavanje znaka „djeca na cesti¨ na kolniku kod kružnog toka na križanju Ulica Ivane Brlić Mažuranić i Ulice Nikole Pavića.


					   Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza i postavljanju usporivača prometa u Sokolskoj ulici kod kućnog broja 66.

			      		 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje semafora na križanju Ulice Antuna Šoljana i Ulice Vilima Korajca.
       					Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića na nogostupu u Medarskoj ulici ispred kućnih brojeva 90-92.
				       	Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića na nogostupu ispred dječjeg vrtića u Ulici Pavlenski put preko puta kućnog broja 2-10.
      					 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju uspornika prometa u Ulici Ante Topića Mimare, zapadno od križanja sa Ulicom Marina Tartaglie.
    					  Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića i znaka zabrane parkiranja kod dječjeg igrališta u ulici Maršanići.
Ad/5.

Prijedlozi zaključaka o zakupu zemljišta:
d) Saša Povoljnjak, dio k.č.br. 4155/10 i 4155/11 k.o.Vrapče
e) Damir Blaće, k.č.br. 4387/2 k.o.Vrapče
f) Ivan Pražetina, k.č.br. 4256/9 k.o.Vrapče

Predsjednik je otvorio raspravu. 
Vlado Kovačević naveo je da su zahtjevi vezani uz zahtjeve sa prošle sjednice.
Vladimir Andrić naveo je da su vlasnici kuća zauzeli gradske površine koje se nalaze uz njihove parcele. 
Predsjednik je zaključio raspravu, pročitao prijedloge zaključaka i predložio glasovanje o prijedlozima. 
Konstatira se da su jednoglasno sa 16 glasova „za“ usvojeni slijedeći: 
       					Z A K LJ U Č A K 

Vijeće Gradske četvrti Stenjevec protivi se davanju predmetne površine u zakup, k.č.br. 4387/2 k.o.Vrapče, prema traženju g. Damira Blaće, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.
      
 Z A K LJ U Č A K 

Vijeće Gradske četvrti Stenjevec protivi se davanju predmetne površine u zakup, k.č.br.4256/9 k.o.Vrapče, prema traženju g. Ivana Pražetine, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.

				       Z A K LJ U Č A K 

Vijeće Gradske četvrti Stenjevec protivi se davanju predmetne površine u zakup, dio k.č.br. 4155/10 i 4155/11 k.o.Vrapče, prema traženju g. Saše Povoljnjaka, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.

Ad/6.
Prijedlog zaključka o radnom vremenu ugostiteljskog objekta- caffe bara ¨ZEUS FABER¨, 24. prosinca 2018.

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je jednoglasno sa 16 glasova „za“ usvojen slijedeći: 

					ZAKLJUČAK 
o radnom vremenu ugostiteljskog objekta caffe bara ¨ZEUS FABER¨

Vijeće Gradske četvrti Stenjevec daje pozitivno mišljenje na zahtjev CAR HERZ-a d.o.o., Zagreb, Strmečkog put 6a, da se ugostiteljskom objektu caffe baru ¨ZEUS FABER¨ u Zagrebu, Trg 101. Brigade 1, odobri radno vrijeme 24. prosinca 2018., radi organiziranja proslave Badnje noći, do 5.00 sati idućeg dana.

Ad/7.
Prijedlog zaključka o radnom vremenu ugostiteljskog objekta- caffe bara ¨La Gano¨, 24. prosinca 2018.
	
Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je jednoglasno sa 16 glasova „za“ usvojen slijedeći: 


				           ZAKLJUČAK 
o radnom vremenu ugostiteljskog objekta caffe bara ¨La Gano¨, Pavlenski put 5/O

Vijeće Gradske četvrti Stenjevec daje pozitivno mišljenje na zahtjev PAROCHUS d.o.o., Zagreb, Ulica Ivana Bunića Vučića 25, da se ugostiteljskom objektu caffe baru ¨La Gano¨ u Zagrebu, Pavlenski put 5/O, odobri radno vrijeme 24. prosinca 2018., radi organiziranja proslave Badnje noći, do 4.00 sati idućeg dana.

Ad/8. 
Informacije, pitanja i prijedlozi
Vlado Kovačević postavio je pitanje koje treba proslijediti u Hrvatske vode što se planira napraviti s potokom Kustošak kod Sokolske ulice. Što misle napraviti s tim dijelom. 
Zoran Šplajt naveo je da bi drugačije formulirao to pitanje. Natkrivanje potoka vezano je uz uređenje Tomislavove ulice. Projekt uređenja Tomislavove ulice predviđa skretanje potoka Kustošak u potok Črnomerec. U Donjem toku potoka Kustošaka predviđeno je da je to javno prometna  površina ali nije određena namjena. Ako želimo da to bude šetnica moramo Gradu poslati prijedlog za formiranje šetnice. U mjesnom odboru Matija Gubec postoji i idejno rješenje kako bi to izgledalo. 
Kristina Starčević navela je da to nije viječničko pitanje već prijedlog koji u obliku zaključka treba proslijediti u Grad sa jedne od narednih sjednica. 
 
				Završeno u 20,30 sat.

Napomena: sjednica je fonografski snimana 

Zapisničar:
Jadranka Gobac


Predsjednik
Vijeća Gradske četvrti Stenjevec
Željko Jeger

